Február 23.

nagyböjt III. kedd hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 7. hang.***

AKIT A KERUBOK fönséges erejében di**csér**nek \* és az angyalok isteni dicsősé**gé**ben imádnak, \* Te fogadj el kedvesen minket, bűnösö**ket** is, \* kik bár méltatlanok vagyunk, né**ked** így kiáltunk: \* Szent, szent, szent vagy, Is**te**nünk \*’ Előhírnöködnek közbenjárása által, s **üd**vözíts minket, Urunk!

Dicsőség…

A RESTSÉG álmába merültél, **lel**kem! \* Serkenj föl most, hogy odaállhass dicséret**re** Bírád elé: \* Szent, szent vagy, Is**te**nünk \*’ összes szentjeidnek imái **ál**tal irgalmazz nekünk!

Most és…

A MEGKÖZELÍTHETETLEN ISTEN**SÉG**NEK, \* a Szentháromság**ban** egy Istennek \* a szeráfok háromszorszent dicséretét **zeng**ve \* félelem**mel** így kiáltsunk: \* Szent, szent, szent vagy, Is**te**nünk, \*’ az Istenszülő imái **ál**tal irgalmazz nekünk!

 Az 1. zsoltárcsoport (10. kathizma: 70-76. zsoltár) után kathizmálion, 7. hang.

KI ELFOGADTAD PÉTER és a bűnös nő kön**nye**it, \* és a mély sóhajokkal fohászkodó vámost megi**ga**zulttá tetted, \* rajtam is könyörülj meg, Üdvö**zí**tőm, \* akit tetteim két**ség**be ejtettek, \*’ **és** üdvözíts engem!

**Elővers:** Uram, ne felindulásodban **feddj** meg, \* és haragod**ban** se büntess meg engem!

EMBERSZERETŐ **U**RAM, \* aki Péter tagadását könnyei ré**vén** eltörölted, \* és a vámos bű**ne**it \* sóhajtása foly**tán** elengedted, \*’ kö**nyö**rülj meg rajtam!

***Dicsőség… most és…***

A MENNYEI ERŐKET is fölül**múl**tad, \* áldott Istenszülő, mert az Isten temploma**ként** jelentél meg, \* mint Krisztusnak szü**lő**je \*’ aki a mi **lel**künk Üdvözítője.

***A 2. zsoltárcsoport (11. kathizma: 77-84. zsoltár) után kathizmálion, 3. hang.***

ÖNMEGTAGADÁS ÁLTAL PERZSELJÜK FÖL a hit hevével a mértéktelenség **szen**vedélyét, \* és a bűn szakadékát **így** kerüljük el! \* Könnyeink árjával oltsuk el az ö**rök** lángokat \* és hangoztassuk: Vétkeztünk ellened, vég**te**len Jóság, \*’ de irgalmazz, és add nekünk a **nagy** kegyelmet!

***Dicsőség… most és…***

MINT ISTEN IGÉJÉNEK **LAK**HELYE, \* egyes-egyedül szeplőtelen **Szűz**anya, \* tisztaságodra nézve fölülmúltad az **an**gyalokat. \* Tisztíts meg engem a te közben**já**rásoddal, \* mert mindenkinél jobban bemocskolódtam a testi **bű**nök által! \*’ Biztosítsd ezért nekem, Tisztaságos, a nagy irgalom isteni **á**radatát!

***A 3. zsoltárcsoport (12. kathizma: 85-90. zsoltár) után kathizmálion, 2. hang.***

DICSŐSÉGGEL TELJES a szent **böjt**nek kegyelme, \* mert általa Illés próféta tü**zes** szekérre szállt, \* Mózes törvény**táb**lákat kapott, \* Dániel csodákkal lett **el**halmozva; \* Elizeus halot**tat** támasztott föl, \* az ifjak a tüzet el**ol**tották, \* s mindenki **Is**tenhez jutott. \* Élvezzük mi is ennek **bol**dogságát, \* és ezt han**goz**tassuk: \*’ Áldott Krisztus Istenünk, ki ezt kegye**sen** elrendelte!

***Dicsőség… most és…***

LEGYŐZHETETLEN KÖZBENJÁRÁSOD, **Is**tennek Anyja, \* a bajokban csodála**to**san megsegít \* és reményen felül megszabadít a szo**ron**gatóimtól, \* mert te mindenkor segítségükre **si**etsz azoknak, \* akik hozzád hit**tel** folyamodnak, \* és megszabadítod őket az ellensé**ges** kísértéstől. \* Azért hálásan han**goz**tatjuk neked: \* Fogadd el, Nagyasszony, rö**vid** énekemet, \*’ s ezért mindenkor légy **se**gítőm!

***50. zsoltár, majd pedig az „Üdvözítsd…” ekténia.***

KÁNON:

#### II. ÓDA.

#### *Szt. Tivadar három ódás kánonja:* 2. hang. *Figyeljétek, népek…*

Gyűjtsünk csokorba tiszta böjtöt, sok imádságot, könnyet, isteni dolgokról való elmélkedést és minden más erényt, s ajánljuk föl most mindezt a mi Uralkodó Istenünknek!

Éva a gyümölcs áldozata lett; ezért vigyázz lelkem, nehogy te is csábítás áldozata légy, ha a kígyó egyszer megkísért, s azt ajánlja, hogy egyél a bűnös élvezetek gyümölcséből!

Dicsőség…

Dicsőítem az egy természetű három személyt, az Atyát, a Fiút és a Szentlelket, az Istenség egy erejét, a mindenség Urát és megvilágosítóját.

***Most és…***

Félelmetes természetű a te szülötted, Tisztaságos: a megtestesült Isten, ki az Atyától öröktől fogva született, az idők teljességében férfi nélkül tőled jött e világra.

Dicsőség neked, Istenünk, dicsőség néked!

Krisztusom, ki a vérfolyásos asszonyt köntösöd szélének érintésével meggyógyítottad, szenvedélyeimből gyógyíts meg engem is, aki hittel járulok irgalmadhoz!

***Irmosz:***

#### FIGYELJÉTEK, NÉPEK, isteni hatalmam csodálatos megnyilatkozásait, \* és ismerjétek föl erről, \* hogy egyedül én vagyok a mindenség Istene!

Kathizma:

8. hang.

Megvilágosított téged **az** isteni fény, \* elhagytad a té**vely**gés homályát, \* és a testben test nélkül való **é**letet kezdtél, \* beteltél a Szentlélek isteni a**ján**dékaival, \* és puszta szavaddal holtakat **tá**masztottál fel. \* Végül pedig a vértanúság koszorújá**val** ékeskedtél, \* és a fondorlatos sátánt meg**szé**gyenítetted, \* angyalokhoz hasonló **E**udokia! \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón ünneplik a te **szent** emlékedet!

Dicsőség… most és…

Az ítéletre gondo**lok**, és rettegek, \* mert eszembe jutnak **go**nosz tetteim. \* Hogyan védekezzek a Bíró előtt, **én** szerencsétlen? \* Ha a te ikonodra pillantok, magasztalás**ra** méltó Úrnő, \* kínjaimból **meg**könnyebbülök. \* Kétségbeesésemben eléd borulok, **és** így kiáltok: \* Könyörülj meg rajtam, és szánj meg en**gem**, legszentebb Szűz! \* Siess segítségemre az **í**télet napján, \* hogy Fiad könyörületes legyen hozzám a te **kö**nyörgésedre, \*’ mert rajtad kívül nincs **más** reménységem!

#### VIII. ÓDA. *Magasztaljuk az Urat, ki hajdan…*

A tűz ott el nem alszik, s a férgük nem szűnik meg – hirdeti az Úr. Rettegj ezért, lelkem, a számadástól, és szolgálj Krisztusnak, hogy boldogságra lelj ott, ahol az összes örvendezők lakoznak!

Keltsd életre, kérlek, érintéseddel a vágyak hevétől égő lelkemet – ahogyan Péter napát is meggyógyítottad –, hogy hű, erényes szolgára lelj bennem, és én akkor hirdetni is foglak téged mindörökké.

Áldjuk az Atyát, a Fiút és a Szentlelket…

Magasztaljuk, hívek, a kezdet nélküli, örök Atyát, a vele együtt kezdet nélküli Fiút és az Atyától vele együtt feltündöklött Szentlelket; az egy, mindenható hatalom és uralom egylényegű személyeit!

***Most és…***

Isten választottja, Mária! A hívek valóságos engesztelő közbenjárója vagy, mert belőled bőségesen árad mindenkire a megbocsátás. Ne szűnj meg jóindulatra indítani Fiadat és Uradat a téged magasztalók iránt!

Dicsőség neked, Istenünk, dicsőség néked!

Nyisd meg, Krisztus, lelkem megsüketült fülét, és gyógyítsd meg nyelvemet, amint ezt hajdan a süketnémával is megtetted, hogy a hangodat meghallva zengjelek és nyelvemmel dicsőítselek mindörökké!

***Irmosz:***

### MAGASZTALJUK AZ URAT, \* ki hajdan harmattal szórta be a héber ifjakat a tűzben, \* a káldeaiakat pedig rendkívüli módon megégette, s mondjuk: \* Áldjátok és magasztaljátok őt mindörökké!

#### ***Az Istenszülőt dicsőítő ének.***

#### IX. ÓDA. *Magasztaljuk, hívek, az egyetlen Istenszülőt…*

Állítsuk Isten szolgálatába minden testrészünket a megigazulás fegyvereként –hangzik az ige –, s megszentelődve emeljük föl kezünket, haragos indulat és rossz megfontolás nélkül!

Krisztusom! Te a hajóban hajdan tanítványaidnak segítségére siettél, s a háborgó tengert lecsendesítetted. Csöndesítsd le az én gondolatvilágom viharos háborgását is!

Dicsőség…

Egy természetet imádok, három személyt magasztalok: egy a mindenség Istene, az Atya, a Fiú és a Szentlélek, az örök hatalom.

***Most és…***

Fiúnak adsz életet, Tisztaságos, gyermeket táplálsz, Szűz! Szülsz, és szűzen maradsz: hogy lehet e kettő egy személyben? – Isten az, aki ezt cselekedte, ne kérdezd tőlem a cselekvés módját!

Dicsőség neked, Istenünk, dicsőség néked!

*A* szenvedélyek rabságában megfertőzött lelkemet gyógyítsd meg, Krisztusom! Ontsd reám irgalmadat, mert rablók kezébe estem!

***Irmosz:***

#### MAGASZTALJUK, hívek szüntelen énekkel azt, aki testben, természetfeletti módon méhébe fogadta az Atyától öröktől fogva kisugárzott Igét!

***Fényének:***

Kelts föl engem, Uram, hogy dicsérhesselek téged, \* és taníts meg arra, hogyan teljesítsem akaratodat, ó Szent, \* Előhírnöködnek közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztichirák:

**7. hang.**

URAM, TEKINTS MEGSEBZETT és megalázott **lel**kemre, \* csüggedők csendes révpartja, bete**gek** orvosa, \* mert te vagy a világ Meg**vál**tója, \* ki azért jöttél, hogy az elbukottat feltámaszd az **e**nyészetből! \* Szintúgy engem is támassz fel bukott álla**po**tomból \*’ a **te** nagy kegyelmeddel! *(2x)*

TÖRVÉNYSZEGŐK KÖZÖTT, a küz**dő**téren \* így kiáltottak a bajnokok ör**ven**dezéssel: \*’ U**runk**, dicsőség néked!

***Dicsőség… most és…***

SZEPLŐTELEN IS**TEN**SZÜLŐ \* magasz**ta**lunk téged, \* és dicsőítjük szülöttedet, az Is**ten** Igét, \*’ s hangoztat**juk**: Dicsőség néked!

 „Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***